Til tross for den kritikk som ble rettet mot ham, ble han raskt en av de viktigste og mest innflytelselsrike av presidentens rådgivere. Som konservativ finanspolitiker lå det ham særlig på sinnet å sørge for budsjettoverskudd og å øke gullreservene. Dessuten anbefalte han presidenten å senke tollsatsene. Svekket helse gjorde at meget av arbeidet ble utført av hans stedfortreder Charles S. Fairchild.